আইমাছড়া ইউনিয়ন

আইমাছড়া বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।

 আয়তন 
আইমাছড়া ইউনিয়নের আয়তন ৩৪,৪২০ একর (১৩৯.২৯ বর্গ কিলোমিটার)।

 জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৭,৫৩৯জন। এর মধ্যে ৬,৩৮৬জন বৌদ্ধ, ১,০৯৫জন মুসলিম, ৫৬জন হিন্দু, ২জন খ্রিস্টান ।https://bbs.portal.gov.bd/site/page/b432a7e5-8b4d-4dac-a76c-a9be4e85828c

নৃতাত্ত্বিকভাবে ১,৩৭৬ জন বাঙালি, ৬,১৩৭ জন চাকমা, ৬ জন‌ মারমা, ৪ জন তঞ্চঙ্গ্যা ও ১৬ জন অন্যান্য।

 অবস্থান ও সীমানা 
বরকল উপজেলার দক্ষিণ-পূর্বাংশে আইমাছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ভূষণছড়া ইউনিয়ন; পশ্চিমে কর্ণফুলী নদী, ভূষণছড়া ইউনিয়ন ও বরকল ইউনিয়ন; দক্ষিণে জুরাছড়ি উপজেলার বনযোগীছড়া ইউনিয়ন ও জুরাছড়ি ইউনিয়ন এবং পূর্বে জুরাছড়ি উপজেলার দুমদুম্যা ইউনিয়ন ও ভারতের মিজোরাম প্রদেশ অবস্থিত।

 প্রশাসনিক কাঠামো 
আইমাছড়া ইউনিয়ন বরকল উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৬টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:
ওয়ার্ড নংগ্রামের নাম১নং ওয়ার্ডপশ্চিম টিলা, খুলনা টিলা, স্কুল পাড়া, জমাদ্দার টিলা, উত্তর কলাবুনিয়া২নং ওয়ার্ডউত্তর পাড়া, দক্ষিণ পাড়া, দক্ষিণ কলাবুনিয়া৩নং ওয়ার্ডধুমউস্যাছড়া, রামছড়া, মতি লাল পাড়া, বাঁশকাটাছড়া৪নং ওয়ার্ডবাঘছড়ি, উদন্যাছড়া, রদংকাবা, সচিত্র পাড়া,  বগাছড়ি, হেডভরিয়া পাড়া, বড়ইতলী পাড়া, টেক্যাছড়া, বান্দরলোহাছড়া৫নং ওয়ার্ডসাক্রাছড়ি, সমমনি পাড়া, আইমাছড়া মুখ, জগন্নাথছড়া, দীঘলছড়ি, করল্যাছড়ি, দোজরী পাড়া, কৃষ্ণ পাড়া, নোয়াপাড়া৬নং ওয়ার্ডমদন পাড়া, ভরত পাড়া, ভদা পাড়া, পাংখোয়া পাড়া, বৈদ্য পাড়া৭নং ওয়ার্ডউলুছড়ি, উপর করল্যাছড়ি, মধ্য করল্যাছড়ি, নিচের করল্যাছড়ি, ভুয়াঠেগ, আন্দার মানিক দজর পাড়া কালাপুনাছড়া৮নং ওয়ার্ডসি এম পাড়া, কুদুছড়া, পেরাছড়া৯নং ওয়ার্ডমেম্বারপাড়া, গোইহাতছড়া, নোয়াপাড়া, কেজর পাড়া, পাথর মনি পাড়া, মগছড়া, মদন মোহন পাড়া

 শিক্ষা ব্যবস্থা 
আইমাছড়া ইউনিয়নের সাক্ষরতার হার ৩৩.৫১%। এ ইউনিয়নে ২টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।

 শিক্ষা প্রতিষ্ঠান 
বরকল বালিকা উচ্চ বিদ্যালয়
নিম্ন মাধ্যমিক বিদ্যালয়
 কলাবুনিয়া নিম্ন মাধ্যমিক বিদ্যালয়
 ঠেগা আন্দারমানিক নিম্ন মাধ্যমিক বিদ্যালয়

প্রাথমিক বিদ্যালয়
 কালাপুনাছড়া সরকারি প্রাথমিক বিদ্যালয়
 চিমিত্যা মহাজন পাড়া সরকারি প্রাথমিক বিদ্যালয়
 জগন্নাথছড়া সরকারি প্রাথমিক বিদ্যালয়
 ঠেগা আন্দারমানিক সরকারি প্রাথমিক বিদ্যালয়
 ঠেগা করল্যাছড়ি সরকারি প্রাথমিক বিদ্যালয়
 ঠেগা ঝরঝরিছড়া সরকারি প্রাথমিক বিদ্যালয়
 নিকসেন্দ্রা সরকারি প্রাথমিক বিদ্যালয়
 বগাছড়ি সরকারি প্রাথমিক বিদ্যালয়
 সাইচাল আইমাছড়া সরকারি প্রাথমিক বিদ্যালয়
 সাইচাল সরকারি প্রাথমিক বিদ্যালয়
http://180.211.137.51:321/DashboardunionN.aspx?div=4&dis=414&thana=41404&union=03

 যোগাযোগ ব্যবস্থা 
ভারত সীমান্তবর্তী আইমাছড়া ইউনিয়নে যোগাযোগের একমাত্র মাধ্যম নৌপথ।

 খাল ও নদী 
আইমাছড়া ইউনিয়নের পশ্চিম সীমান্ত দিয়ে প্রবাহিত হচ্ছে কর্ণফুলী নদী।

 হাট-বাজার 
আইমাছড়া ইউনিয়নের প্রধান হাট-বাজার হল কলাবুনিয়া বাজার।

 দর্শনীয় স্থান 
 কর্ণফুলী নদী

 জনপ্রতিনিধি 
 বর্তমান চেয়ারম্যান: অমর কুমার চাকমা

 আরও দেখুন 
 বরকল উপজেলা
 বরকল থানা
 রাঙ্গামাটি জেলা

 তথ্যসূত্র 

 বহিঃসংযোগ 

বিষয়শ্রেণী:বরকল উপজেলার ইউনিয়ন